พิซซ่าแป้งบาง หอมละมุนละไม รสชาติเข้มข้นหลากหลาย//ตั้งใจทำทีละถาด เลยใช้เวลาพอสมควร

ได้มากินเนื่องจากTop user party ของวงในค่ะ
ขอขอบพระคุณมา ณ ที่นี้ รอบหน้าไปอีกนะ อิอิ

เจ้าของร้านตั้งใจทำพิซซ่าทีละเมนู นวดแป้งเองกับมือเลยค่ะ
เลยใช้เวลาพอสมควรเลยทีเดียว

พิซซ่าจะเสริฟ์มาในตะกร้าสานคล้ายกระจาด รองด้วยกระดาษซับมัน
แป้งพิซซ่าบาง กรอบแบบใช้มือกินจะดีกว่าใช้ส้อมกิน
คะเนจากขนาดแล้ว คิดว่ากินคนละถาดก็อิ่มค่ะ
หน้าที่ชอบคือ ซีฟู๊ด กับแอนโชวี่ เบซิลค่ะ
ซีฟู๊ดนี้ไม่ค่อยเผ็ด หอมๆครีม ไม่เปรี้ยวโดดเหมือนร้านอื่น กินแล้วเนื้อกุ้งและปลาหมึกเข้ากับแป้งและชีสมากๆ
ส่วนแอนโชวี่ก็กลมกล่อม ไม่มีกลิ่นที่ทำให้เสียรสชาติค่ะ อร่อยมากๆๆ ฟินน

นอกจากพิซซ่าก็ยังมีเมนูพาสต้าด้วยค่ะ
ที่ชอบคือเฟตูชินี่คาโบนาร่า กับแองเจิลแฮร์ค่ะ
ขอเล่าถึงตัวแองเจิลแฮร์ก่อน ตัวเส้นจะเป็นเส้นสปาเก็ตตี้เล็กๆ ดำด้วยสีของหมึกดำ ทำให้ดูเหมือนผมในโฆษณาเลย(นางฟ้าต้องใช้แพนทีนแน่ๆ) ผัดกับน้ำมันและเครื่องเทศมีหอยแมลงภู่และอาหารทะเลอื่นๆ เครื่องค่อนข้างเยอะค่ะ รสชาติเผ็ดหน่อยๆทำให้กินได้ไม่มากเท่าไหร่
ส่วนเฟตตูชินี่คาโบนาร่านั้นอร่อยมากกกกก เส้นแบบหนานุ่ม สุกกำลังดี ตัวครีมซอสก็หอม เต็มไปด้วยเบค่อน เห็ดและอื่นๆค่ะ แต่ติดตรงพริกไทยเยอะไปนิดนึง 

สลัดก็กรอบอร่อยค่ะ ชอบซีซ่าร์สลัด เป้นผักสลัดมีเบค่อนกรอบและขนมปังกรอบชิ้นหนา น้ำสลัดเสริฟมาในถ้วยใบน้อยที่ตอนแรกคิดว่าอาจจะไม่พอ แต่พอนำไปคลุกสลัดแล้วด้วยความเข้มข้น ทำให้ได้รสชาติทุกคำที่ตักเลยค่ะ อร่อยมาก

ร้านอยู่นิมมานซอย 13 โซนเดียวกับพายจริญค่ะ โต๊ะนั่งในร้านมีน้อย ส่วนมากจะเป็นOut door บรรยากาศค่อนข้างดี
ร้านข้างๆเป้นร้านไวน์แก้วละ 79 บาทค่ะ คิดว่าคนที่ชอบกินคู่กันน่าจะโรแมนติกไม่น้อยเลยทีเดียว
ที่จอดรถไม่มีนะคะ ต้องไฟท์จอดข้างทาง หรือข้ามไปจอดซอย8 แล้วข้ามถนนมาค่ะเพราะร้านอยู่ตอนต้นๆซอย เดินไม่ไกลเท่าไหร่ค่ะ แต่ถ้าเอามอไซมาก็จะสะดวกกว่าค่า
